ଭୁବନେଶ୍ୱର,ଫେବ୍ରୁଆରୀ ୧(ଲୋକାଲ ୱାୟାର): ଆଗାମୀ ନିର୍ବାଚନକୁ ଦୃଷ୍ଟିରେ ରଖି ଯୁବ ପିଢ଼ିଙ୍କୁ ପ୍ରଭାବିତ କରିବାକୁ ବିଜେଡିର ନୂଆ ରଣନୀତି ଅନୁଯାୟୀ ଖୋଦ୍ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ରାଜ୍ୟସାରା ବୁଲିବେ ଏବଂ ବିଭିନ୍ନ ସ୍ଥାନରେ ଯୁବ ସମାବେଶରେ ଉଦବୋଧନ ଦେବେ ବୋଲି ଦଳର ଜଣେ ବରିଷ୍ଠ ନେତା ସୂଚନା ଦେଇଛନ୍ତି ।
ଯୁବ ଭୋଟରଙ୍କୁ ଆକର୍ଷିତ କରିବାକୁ ବିଜେଡି ଯୁବ ବାହିନୀ ଏଭଳି ଯୁବ ସମାବେଶ ଆୟୋଜନ କରିବ ଏବଂ ନବୀନଙ୍କ ନୀତି, ବାଣି ଯେପରି ସମସ୍ତ ଯୁବପିଢ଼ିଙ୍କ ମନକୁ ଛୁଇଁବ ତାହାର ବ୍ଲୁପ୍ରିଣ୍ଟ ପ୍ରସ୍ତୁତ କରାଯାଉଛି ।
କିଛି ଦିନ ତଳେ ବିଜେଡି ପକ୍ଷରୁ ବଲାଙ୍ଗିରରେ ଯୁବ ସମାବେଶ ଅନୁଷ୍ଠିତ ହୋଇଯାଇଛି । ଏହାର ସଫଳତାରେ ଉତ୍ସାହିତ ହୋଇ ଦଳ ଶୁକ୍ରବାର (ଫେବ୍ରୁଆରୀ ୧)ରେ ସମ୍ବଲପୁରରେ ଆୟୋଜନ କରିଛି ଯୁବ ସମାବେଶ ।
ସେହିଭଳି ଆସନ୍ତା ୫ ତାରିଖରେ କୋରାପୁଟ, ୧୦ରେ କନ୍ଧମାଳ, ୧୩ରେ ବାଲେଶ୍ୱର ଏବଂ ୧୭ରେ ଭୁବନେଶ୍ୱରରେ ବିଜୁ ଯୁବବାହିନୀ ପକ୍ଷରୁ ବିଶାଳ ଯୁବ ସମାବେଶ ଆୟୋଜନର କାର୍ଯ୍ୟକ୍ରମ ସ୍ଥିର ;ହାଇଛି ।
ଏ ସବୁ କାର୍ଯ୍ୟକ୍ରମରେ ମୁଖ୍ୟମନ୍ତ୍ରୀ ନିଶ୍ଚିତ ଭାବେ ସାମିଲ୍ ହେବେ । ନିର୍ବାଚନ କମିଶନଙ୍କ ସୂଚନା ଅନୁଯାୟୀ ରାଜ୍ୟରେ ୫ ଲକ୍ଷ ନୂଆ ଭୋଟର ଯୋଡ଼ି ହୋଇଥିବାରୁ ସେମାନଙ୍କୁ ନବୀନ ହାୱାରେ ପ୍ରଭାବିତ କରିବାକୁ ବିଜେଡି ପକ୍ଷରୁ ନୂଆ ରଣନୀତି କରାଯାଇଛି ।
ଉଲ୍ଲେଖଯୋଗ୍ୟ, ଇତି ମଧ୍ୟରେ ଓଡ଼ିଶାରେ ପ୍ରଧାନମନ୍ତ୍ରୀ ୩ଟି ସମାବେଶରେ ଯୋଗଦେଇ ଭୋଟଭିକ୍ଷା କରିଛନ୍ତି ।
କଂଗ୍ରେସ ଅଧ୍ୟକ୍ଷ ରାହୁଲ ଗାନ୍ଧି ମଧ୍ୟ ଭୋଟ ପ୍ରଚାର ପାଇଁ ଓଡ଼ିଶା ଗସ୍ତରେ ଆସି ନବୀନ-ମୋଦିଙ୍କ ଉପରେ ପ୍ରଚଣ୍ଡ ହମଲା କରିଛନ୍ତି । ରାହୁଲ ପୁଣି ଆସନ୍ତା ୬ ତାରିଖରେ ଭବାନୀପାଟଣା ଓ ରାଉରକେଲା ସଭାରେ ଯୋଗ ଦେବାର କାର୍ଯ୍ୟକ୍ରମ ରହିଛି ।
ବିଜେପି ରାଷ୍ଟ୍ରୀୟ ସଭାପତି ଅମିତ୍ ଶାହ ସାଲେପୁର ସଭାରେ ନବୀନ ଓ ବିଜେଡି ସରକାରଙ୍କୁ ତୀବ୍ର ସମାଲୋଚନା କରି କାଠଗଡ଼ାରେ ଛିଡ଼ା କରିବାକୁ ଉଦ୍ୟମ କରିଛନ୍ତି । ଶ୍ରୀ ଶାହ ପୁଣି ୩ ତାରିଖରେ ପୁରୀ ଗସ୍ତରେ ଆସି ଦଳର ଜନଜାତି ସମାବେଶରେ ଯୋଗ ଦେବେ ।
ଉଲ୍ଲେଖଯୋଗ୍ୟ, ବିଜେଡି ମହିଳା, ଚାଷୀ ଓ ଆଦିବାସୀ ଭୋଟବ୍ୟାଙ୍କ ହାରକୁ ନିଜ ସପକ୍ଷରେ ବଢ଼ାଇବାକୁ କୌଣସି କସରତ ହାତରୁ ଛାଡ଼ୁନାହିଁ । ବିରୋଧୀଙ୍କୁ ଘାଇଲା କରିବାକୁ ଧାନ ଏମଏସପି, ମହାନଦୀ, ପୋଲାଭରମ୍ ଆଦି ପ୍ରସଙ୍ଗକୁ ଧରି ଅଭିଯାନ ଚଳାଇଛନ୍ତି ।
'ସ୍ୱତନ୍ତ୍ର ରାଜ୍ୟ ପାହ୍ୟା'କୁ ମଧ୍ୟ ମାଷ୍ଟରଷ୍ଟ୍ରୋକ କରିଛନ୍ତି । ଲୋକଙ୍କ ମନ ଛୁଇଁବା ଭଳି ବିଭିନ୍ନ ପ୍ରସଙ୍ଗକୁ ଆଧାର କରି କେନ୍ଦ୍ର ବିରୋଧରେ ଜନମତ ସୃଷ୍ଟି କରୁଛନ୍ତି । ଏବେ ଯୁବପିଢ଼ିଙ୍କୁ ଏହି ପ୍ରସଙ୍ଗ ବାବଦରେ ଶତ ପ୍ରତିଶତ ଅବଗତ କରାଇବାକୁ ସବୁ ସମାବେଶରେ ପାରୁ ପର୍ଯ୍ୟନ୍ତ ଦଳ ଉଦ୍ୟମ କରିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
